CELEX: 32006R1049
Language: da
Date: 2006-07-10 00:00:00
Title: Kommissionens forordning (EF) nr. 1049/2006 af  10. juli 2006  om tarifering af visse varer i den kombinerede nomenklatur

11.7.2006   
            
            
               DA
            
            
               Den Europæiske Unions Tidende
            
            
               L 188/5
            
         
      KOMMISSIONENS FORORDNING (EF) Nr. 1049/2006
   af 10. juli 2006
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 949/2006 (EUT L 174 af 28.6.2006, s. 3).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produkt fremstillet af to hule, halvkugleformede vafler, der er samlet, fyldt med mælkecreme uden indhold af kakao, med en indlagt mandel. Produktet har et hvidt overtræk på ydersiden, fremstillet af sukker, vegetabilsk fedt, skummetmælk og kokosnøddemælk og er dækket af kokosmel.
                              Produktet er formet som en kugle med en diameter på ca. 2,5 cm. Den bagte vaffel, der ikke er synlig, har en tykkelse på ca. 2 mm.
                           
                        
               
                  1704 90 99
               
               
                  Tarifering i henhold til almindelig bestemmelse 1, 3 b) og 6 vedrørende den kombinerede nomenklatur og teksten til KN-kode 1704, 1704 90 og 1704 90 99.
                  Selv om der ved produktets fremstilling anvendes en bagt vaffel formet som en kugle, fremstår produktet som en sukkervare henhørende under pos. 1704, idet produktets stabilitet ikke udelukkende afhænger af vaflen.
                  Vafler kan kun tariferes under pos. 1905, hvis de har karakter af bagværk. I pos. 1905 er der ikke fastsat en øvre grænse for fyld i fint bagværk. Vaflen giver dog ikke produktet dets væsentlige karakter, da den kun tjener til at forme og adskille fyldet og overtrækket. Produktet kan derfor ikke tariferes under pos. 1905.
               
            
                  
                              2.
                           
                           
                              Produkt fremstillet af to hule, halvkugleformede vafler, der er samlet, fyldt med nougat- og nøddecreme med indhold af kakao og en hasselnød. På ydersiden er det fuldstændigt overtrukket med chokolade og hakkede hasselnødder.
                              Produktet er formet som en kugle med en diameter på ca. 3 cm. Den bagte vaffel, der ikke er synlig, har en tykkelse på ca. 2 mm.
                           
                        
               
                  1806 90 19
               
               
                  Tarifering i henhold til almindelig bestemmelse 1, 3 b) og 6 vedrørende den kombinerede nomenklatur, bestemmelse 1 a) til kapitel 17, bestemmelse 2 til kapitel 18 og teksten til KN-kode 1806, 1806 90 og 1806 90 19.
                  Selv om der ved produktets fremstilling anvendes en bagt vaffel formet som en kugle, fremstår produktet som en chokoladevare henhørende under pos. 1806 (forklarende bemærkninger til den kombinerede nomenklatur, pos. 1806 90 11 og 1806 90 19), idet produktets stabilitet ikke udelukkende afhænger af vaflen.
                  Vafler kan kun tariferes under pos. 1905, hvis de har karakter af bagværk. I pos. 1905 er der ikke fastsat en øvre grænse for fyld i fint bagværk. Vaflen giver dog ikke produktet dets væsentlige karakter, da den kun tjener til at forme og adskille fyldet og overtrækket. Produktet kan derfor ikke tariferes under pos. 1905.